Da zna zora
Da zna zora, da zna zora, 

koju dragu ljubim ja, 

ne bi zora, ne bi zora, 

nikad pusta svanula! 

Danju - noću, noću - danju, 

zbog ljubavi patim ja, 

a u zoru, a u zoru, 

gorke suze lijem ja! 

Danju - noću, noću - danju, 

u kafani sjedim ja, 

a u zoru, a u zoru, 

tužan kući odem sam!

Sevdalinke
PJESMA „DA ZNA ZORA“ BILA JE PRVIJENAC NJENOM AUTORU

Čovjek koji je komponovao poznatu pjesmu „Da zna zora“ nikada nije pjevao na radiju – tadašnjem glavnom mediju, iako je bio dobar pjevač. Plavokosi kompozitor ove pjesme, tipograf u „Vremenu“, visok i snažan, kao atleta, vrlo osjećajan, bio je ljubitelj dobre pjesme. Odličan violinist i pjevač. Jedne je večeri kasnih 1930-tih ušao u kafanu, u Novi Beograd...

Nizale su se pjesme, rasipao se sevdah, a u zoru, kad je atmosfera bila najpunija sevdaha i čežnje, gospodin Marko Dimitrijević, tako se zvao, uzeo je violinu i počeo da improvizira neku pjesmu. Riječi su se utrkivale sa zvucima, pjesma se rađala. Bilo je praskozorje kada se na Čuburi rodila još jedna pjesma. Već uvečer istog dana, orkestar je počeo da lansira „prvenče“ gospodina Marka Dimitrijevića. Poslije nekoliko dana, pjesmu „Da zna zora“ pjevao je cijeli Beograd. Malo docnije, i cijela zemlja blagodareći radiju. 
(Izvor: radio-emisija „Muzička pletenica“)

Pjesmu je proslavio Safet Isović, ali dodatno promovisao i poznati duet Halid Bešlić i Željko Bebek, u rok-aranžmanu. Ovaj put, odlučili smo se za ne tako poznatu izvedbu ove pjesme sjajnog Predraga Živkovića Tozovca.

"Da zna zora"

Da zna zora, da zna zora
koju dragu ljubim ja
Aj, ne bi zora, ne bi zora
nikad pusta svanula

Danju, noću, noću, danju
zbog ljubavi patim ja
Ej, a u zoru, a u zoru
gorke suze lijem ja ...